b'\n_START_ARTICLE_\nGiovanni Benedetto Castiglione\n_START_PARAGRAPH_\nGiovanni Benedetto Castiglione (f\xc3\xb8dt 1609 i Genova, d\xc3\xb8d 1664 i Mantova), var en genovesisk maler, etser og tegner._NEWLINE_Han er mest kjent for sine detaljerte gravurer, og som oppfinneren av den grafiske teknikk som kalles monotypi. Han hadde tilnavnet Il Grechetto i Italia og Le Ben\xc3\xa9dette i Frankrike._NEWLINE_Castiglione var en fremst\xc3\xa5ende dyre- og landskapsmaler, og tok inntrykk fra blant annet samtidens hollandske malerkunst. Hans tegninger viser ofte innflytelse fra Rembrandt. Et hos Castiglione ofte gjentatt motiv er Dyrene i Noas ark.'